# בית הספר למקצועות הטכניים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בית הספר למקצועות הטכניים של חיל האוויר הישראלי (בראשי תיבות: ביסל"ט) היא יחידת הדרכה הממוקמת בבח"א 21 בחיפה, או בקיצור - "הטכני".

לביסל"ט מגיעים חיילים וחיילות לאחר טירונות, או לפני הטירונות (במסגרת קד"צ), בכדי לקבל הכשרה במקצועות טכניים. מקצועות אלה מתחלקים בעיקרון לשניים: מקצועות האחזקה ומקצועות האלקטרוניקה (בעבר היו קיימות שתי יחידות - ביה"ס לאחזקה וביה"ס לאלקטרוניקה, אך אלה אוחדו לביסל"ט). מקצועות האלקטרוניקה הם כל המקצועות הקשורים בתחזוקת מערכות אלקטרוניות: אוויוניקה, קשר, לוחמה אלקטרונית וכו'. מקצועות האחזקה הם כל מקצועות המכונאות, החימוש והחשמל (למשל מכונאי מטוסים/ מסוקים (המכונה ממ"סניקים), חמשים (חימוש), חמ"מניקים (חשמלאי מכשירן), ועוד).

ביחידה מוכשרים אלפי טכנאים בשנה, המהווים למעלה מ-30% מכלל כוח האדם של חיל האוויר. תפקידם הוא לתחזק את כלי הטיס ואת המערכות האחרות בחיל ולהביאם למצב של זמינות תמידית. לאחר סיום הקורס הספציפי, מחולקים הטכנאים בין בסיסי חיל-האוויר שם ישרתו בשירותם הסדיר. החיילים שמשרתים במסגרת קורס קדם צבאי ממשיכים לטירונות ומשם ממשיכים לכנפות השונות בחיל האוויר.

החיילים מוכשרים על-ידי מק"סים (מק"ס - מפקד קורס) אשר סיימו את הקורס ונבחרו להישאר בטכני להדריך. המק"ס הוא חייל שעבר הכשרה למקצוע מסוים בביסל"ט ונבחר להישאר בהדרכה ב"טכני" במקום להמשיך לשירות כטכנאי במקצוע שרכש באחד בסיסי חיל האוויר. לאחר הקורס החייל עובר קורס פו"ח (פיקוד והדרכת חיילים) ומוצב לשרת מספר חודשים באחד מהבסיסים כדי לרכוש מעט ניסיון במקצוע. לאחר מכן המק"ס משרת בבח"א 21 בחיפה. המק"ס ניכר בתג היחידה של בח"א 21 ובשרוך הדרכה בצבע תכלת (מק"ס צעיר) או כחול כהה (מתקדם).

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%94%D7%A1%D7%A4%D7%A8_%D7%9C%D7%9E%D7%A7%D7%A6%D7%95%D7%A2%D7%95%D7%AA_%D7%94%D7%98%D7%9B%D7%A0%D7%99%D7%99%D7%9D.html

קטגוריות: זרוע האוויר והחלל | בתי ספר

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש